       MUNICIPIUL CRAIOVA   
       CONSILIUL LOCAL AL MUNICIPIULUI CRAIOVA

     HOTĂRÂREA NR.126
privind darea în folosinţă gratuită, către Asociaţia Liga Albanezilor din România, a terenului aparţinând domeniului public al municipiului Craiova, reprezentând cale de acces din str.Dealul Spirei
     Consiliul Local al Municipiului Craiova întrunit în şedinţa ordinară din data de 27.03.2025;

    Având în vedere referatul de aprobare nr.93598/2025, raportul nr.94337/2025 întocmit de Direcţia Patrimoniu şi nr.94689/2025 al Direcţiei Juridice, Asistenţă de Specialitate şi Contencios Administrativ prin care se propune darea în folosinţă gratuită, către Asociaţia Liga Albanezilor din România, a terenului aparţinând domeniului public al municipiului Craiova, reprezentând cale de acces din str.Dealul Spirei și avizele nr.9/2025 al Comisiei I-Buget Finanţe, Studii, Prognoze şi Administrarea domeniului, nr.7/2025 al Comisiei III-Servicii Publice, Liberã Iniţiativã şi Relaţii Internaţionale şi nr.9/2025 al Comisiei V-Juridică, Administraţie Publică şi Drepturi Cetăţeneşti;   
	          În conformitate cu prevederile Hotărârii Guvernului nr.1125/2008 privind recunoaşterea asociaţiei Liga Albanezilor din România ca fiind de utilitate publică, Ordonanţei Guvernului nr.26/2000 cu privire la asociaţii şi fundaţii, art.108, art.286 alin.4 şi art.349 din Ordonanţa de Urgenţă a Guvernului nr.57/2019 privind Codul Administrativ, cu modificările şi completările ulterioare;


   În temeiul art.129 alin.2 lit. c, coroborat cu alin.6 lit.a, art.139 alin.3 lit.g, art.154 alin.1, art.196 alin.1 lit.a din Ordonanţa de Urgenţă a Guvernului nr.57/2019 privind Codul Administrativ, cu modificările şi completările ulterioare;  

HOTĂRĂŞTE:

  Art.1. Se aprobă darea în folosinţă gratuită, pe o perioadă de 5 ani de la data încheierii procesului verbal de predare-primire, către Asociaţia Liga Albanezilor din România, a imobilului-teren, în suprafaţă de 146 mp., cu destinaţia de alee acces, situat în str. Dealul Spirei şi care aparţine domeniului public al municipiului Craiova, identificat în anexa care face parte integrantă din prezenta hotărâre.
Art.2. Predarea primirea terenului  prevăzut la art.1, se face pe bază de proces verbal, încheiat în termen de 30 zile de la adoptarea prezentei hotărârii.
  Art.3. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Patrimoniu şi Asociaţia Liga Albanezilor din România vor aduce la îndeplinire prevederile  prezentei hotărâri.

